[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000002", "text": "Eesti to\u0303usis pa\u0308rast ISDE kolmandat vo\u0303istluspa\u0308eva 11. kohale"}, {"text_idx": "#000003", "text": "Eesti koondis to\u0303usis ta\u0308na, 9. septembril Rahvusvahelise enduro kuuepa\u0308evaso\u0303idu (ISDE) kolmanda ja su\u0308ndmusterohke vo\u0303istluspa\u0308eva ja\u0308rel 11. kohale."}, {"text_idx": "#000004", "text": "\u201eMehed ja ka rada hakkavad pa\u0308rast kolm pa\u0308eva kestnud so\u0303itu va\u0308sima,\u201c u\u0308tles Martin Leok. Praktiliselt sama rada on so\u0303idetud kolm pa\u0308eva ja isegi u\u0308leso\u0303itudel on tekkinud suured augud, katsetest ra\u0308a\u0308kimata. \u201eTa\u0308nane pa\u0308ev oli fu\u0308u\u0308siliselt va\u0308ga raske,\u201c ja\u0308tkas Leok, kes elas u\u0308le kaks kukkumist. Kuid midagi to\u0303sisemat kellegagi ei juhtunud, ka tehnika on ko\u0303igil Eesti meeskonna so\u0303itjatel to\u0308o\u0308korras. Eesti meeskonna mehhaanikud Martin Graumann ja Toivo Nikopensius elasid aga u\u0308le kaks va\u0308ga pingelist teeninduse lainet, kui meie boksis olid alguses korraga tegutsemas viis rahvusmeeskonna ja hiljem neli klubiso\u0303itjat."}, {"text_idx": "#000005", "text": "Dramaatiliseks po\u0308o\u0308rasid ta\u0308na su\u0308ndmused kohe esimesel endurokatsel, mis seekord oli uues kohas Jahodnas. Portugali so\u0303itja Luis Oliveira kukkus seal raskelt, talle ja\u0308rgnenud meeskonnakaaslane Diego Ventura pidas kukkunud so\u0303bra juures kinni ja ootas meedikute saabumist. Kuna kukkumine toimus katsel, tuli maasturiga vigastatu ma\u0308gisest metsast va\u0308lja tuua, kuid seda vastu katse so\u0303idusuunda. Katsel viibinud meedik otsustas lasta Ventural meedikute ees so\u0303ita ja niio\u0308elda rada teha. Vigastatule tuli lagendikule vastu helikopter, kes ta haiglasse toimetas. Vo\u0303istluse peaarsti so\u0303nul so\u0303itja elu ohus ei ole, kuigi esialgne kahtlus oli seljavigastusel. Kuna aga meedikud mo\u0303jutasid katse ka\u0308iku, otsustati selle tulemused esimesel ringil tu\u0308histada."}, {"text_idx": "#000006", "text": "Va\u0308ga radikaalse otsuse tegi vo\u0303istluse z\u030cu\u0308rii aga kaheksa so\u0303itja osas, kes ja\u0308lgisid u\u0308hel u\u0308leso\u0303idul kahe eelmise pa\u0308eva so\u0303idujoont ning keerasid u\u0308hest ristmikust o\u0303igeid suunaviitasid ta\u0308hele panemata valele teele. Ko\u0303ik kaheksa so\u0303itjat diskvalifitseeriti ning kuna tegu oli seni esikolme positsioonidele heidelnud Prantsusmaa, USA, Hispaania ja Inglismaa esindajatega, langesid need tiimid kohe tippkonkurentsist va\u0308lja."}, {"text_idx": "#000010", "text": "7.-12. septembrini toimuv The International Six Days Enduro on rahvusvahelist motofo\u0308deratsiooni (FIM) esimene ja pikima traditsiooniga ametlik vo\u0303istlus, mis esimest korda toimus 1913. aastal. Eesti meeskond on selles va\u0308a\u0308rikas seltskonnas suhteliselt uus, kuna vo\u0303istlema minnakse alles neljandat korda. 2011. aastal ka\u0308is Eesti esimest korda vo\u0303istlemas ja Soomes saadi 14. koht, aasta hiljem Saksamaal olid eestlased 16. ja u\u0308le-eelmisel aastal Sardiinias tuli parim koht, kui oldi 9."}, {"text_idx": "#000011", "text": "Ta\u0308navu esmakordselt ISDE ajaloos Slovakkias Kosices toimuva vo\u0303istluse 1225 kilomeetrisele rajale asus vo\u0303istlema u\u0308le 550 so\u0303itja 35 riigist u\u0308le maailma. Ta\u0308na o\u0303htuse seisuga on osalemas 431 so\u0303itjat."}, {"text_idx": "#000013", "text": "Esmakordselt ISDE ajaloos saavad ko\u0303ik huvilised vo\u0303istlust oma nutiseadmetest tasuta ja\u0308lgida ja seda ta\u0308nu spetsiaalsele a\u0308pile mis on saadaval nii Apple kui Androidi seadmetele. Huvilised saavad ko\u0303iki so\u0303itjaid reaalajas ja\u0308lgida, lisaks on iga pa\u0308eva lo\u0303pus olemas ka meeskondlikud ja klasside tulemused ning otseloomulikult va\u0308rsked uudised, pildid, videod ja sotsiaalmeedia osa, kus igau\u0308ks saab kommenteerida kasutades #FIMISDE2015."}, {"text_idx": "#000014", "text": "A\u0308pis on kuvatud ka iga klassi juhtivate so\u0303itjate profiilid, iga pa\u0308eva kaardid, kasulikud GPS koordinaadid, ajalugu ja palju muud."}, {"text_idx": "#000016", "text": "So\u0303restes selgusid Eesti meistrid mootorrataste ma\u0308kketo\u0303usus"}, {"text_idx": "#000017", "text": "auto24ringil selguvad motoringraja Eesti ja Balti meistrid"}, {"text_idx": "#000018", "text": "Toilas Pu\u0308hajo\u0303e krossirajal toimub juuli lo\u0303pus po\u0303nev motona\u0308dalavahetus"}, {"text_idx": "#000028", "text": "MX Liiga X etapp Saku-Tankodroomi (Soolod)"}]